kardosdrur/scandi-wiki huggingface dataset:
Automatic Train Protection

Automatic Train Protection (ATP) er dels en international fagbetegnelse for togkontrolsystem, som beskytter tog med utilsigtede bevægelser dels en konkret udførelse af et togkontrolsystem, som bruges på Hornbækbanen, der bygger på fjerntogs ATC og et system på Aarhus Letbane.

ATP på Hornbækbanen. 

ATP på Hornbækbanen er en meget begrænset udgave af ATC, som kun kan standse tog, som er kørt forbi et signal der viser "stop". Blandt andet derfor er hastigheden begrænset til 75 km/t. Systemet blev taget i brug på banen i 2000.

På det faste anlæg er der installeret ATP baliser ved signalerne foran stationerne om indkørsel er tilladt og på perronsporene om udkørsel er tilladt. De giver besked til toget ved aflæsning af signalets visning. Der udover er der nogle baliser, som fortæller systemet i toget, at man kører ind på eller ud af en strækning med ATP samt strækningshastigheden (den højest tilladte hastighed).

Togene er enten udstyret med en fuldt ATC-anlæg eller en begrænset version af det – kaldet mobil ATP. Det sidste er det normale på Hornbækbanen. En antenne på toget aflæser telegrammer fra baliserne og disse behandles af en computer, som overvåger hastigheden på toget; hvis toget passerer en balise, der angiver at signalet ikke må passeres, bringes toget til standsning.

Det mobile ATP kan også bruges på strækninger med fuld ATC, hvilket må ske på strækningen Snekkersten-Helsingør for togene til og fra Hillerød, hvor den højeste hastighed er 100 km/t. På andre strækninger er den højeste hastighed 70 km/t, da mange af oplysningerne kun vises via et førerrumssignal, hvilken mobil ATP ikke er blevet udstyret med. Dog kan det mobile udstyr bruge alle oplysninger fra ATC-systemet til fx udregning af en bremsekurve foran et signal, således at toget kan bringes til standsning inden farepunktet – hvilken kan udnyttes på strækninger med ATC-togstop.

Det mobile anlæg er installeret på alle Lokalbanens tog efter udskiftning i 2007 til Lint 41. Derudover er Mobil ATP også blevet installeret på et par rangerlokomotiver fra Railion Danmark (i dag DB Cargo Scandinavia A/S), hvor hastigheden ikke betyder noget ved kørsel på strækninger med fuld ATC.

Baggrunden for indførelsen af ATP på Hornbækbanen var flere ulykker og uheld på banen: Ved Ålsgårde den 7. oktober 1994, ved Grønnehave den 15. juli 1996 og Firhøj den 1. maj 1997. Systemet var tænkt anvendt på andre privatbaner, men der er på nuværende tidspunkt ikke planer om etablering andre steder end på Hornbækbanen.

ATP på Aarhus Letbane 
Aarhus Letbane har fra starten af i 2018 haft et ATP system på banerne til Grenaa og Odder, hvor der er normalt jernbanesignaler og hvor hastigheden er op til 100 km/t. Systemet er installeret i alle Letbanen tog.

Kilder

Se også 

 Togkontrolsystem
 Automatic Train Control
 Jernbaneulykker

Jernbanesikkerhed
Bromölla

Bromölla  (på dansk: Bromølle ) er en by i det østlige Skåne i det sydlige Sverige.

Bromölla er beliggende i Bromölla kommun i Skåne län. Den har et areal på og et befolkningstal på  indbyggere. Byen ligger ved Ivösjön nær grænsen til Blekinge, i det tidligere Villand herred. I Bromölla findes et velbevaret brugsmiljø fra  1800-tallet. Midt i byen ligger otte velbevarede brugshuse, som i dag rummer både et landhandelsmuseum og arbejderboliger.

I Bromølle er der fundet aftryk og rester af Scanisaurus ("Skåne-øgle) fra Kridttiden, og rejst et monument som forestiller kæmpeøglen. 

Ifö Sanitär (Iføværkerne), der producerer badeværelsesinventar, er hjemmehørende i byen. Forretningen er grundlagt af den danske dyrlæge William Abelgaard Nielsen  på Ivøen uden for Bromølle,  som er Anders Sunesens, der så Dannebrog falde ned fra himlen, dødssted med en del danske folkesagn knyttet til stedet.

Galleri

Referencer

Eksterne henvisninger 

 Kommunenes hjemmeside 
 Turistguide
Fyns Hoved

Fyns Hoved er det nordligste punkt af Fyns nordøstlige del Hindsholm og er dermed Fyns nordligste punkt som med sin placering skiller Kattegat og Storebælt. Lige syd for Fyns Hoved ligger Korshavn, en naturhavn, der benyttes af mange fritidssejlere. 

Fyns Hoved ligger i det tørre Storebæltsområde, hvor nedbøren er ca. 450 mm om året. Landsgennemsnittet er 650 mm om året. Området er rasteplads for tusindvis af trækfugle.

Flere fynske malere som Johannes Larsen og Fritz Syberg har fundet inspiration til deres billeder i den flotte natur, som findes her. 

Vores forfædre kendte også området. Beviset er fundet af en stammebåd fra 3.500 f.kr. 

Når man går rundt på Fyns Hoved kan man ikke undgå at lægge mærke til de mange stengærder. De stammer tilbage fra 1810, hvor 7 bønder i landsbyen Nordskov besluttede at dele området imellem sig, så de hver fik en nordlig og en sydlig jordstrimmel. De syv husmænd i landsbyen fik én strimmel til deling.

Området er et Natura 2000-område, Natura 2000-område nr. 107 Fyns Hoved, Lillegrund og Lillestrand, og  Fyns Hoved med overdrev, krumodder og kystskrænter omkring lagunen Fællesstrand og Korshavn,  i alt 90 ha, er fredet af  flere omgange, i 1936, 1960, 1965, 1968 og 1975.

Eksterne henvisninger 
 Kort over Fyns Hoved 
 Natura 2000-planen

Noter 

Hoved
Naturområder i Danmark
Kerteminde Kommunes geografi
Det internationale tribunal til pådømmelse af krigsforbrydelser i det tidligere Jugoslavien

Det internationale tribunal til pådømmelse af krigsforbrydelser i det tidligere Jugoslavien (ICTY) er en international domstol i Haag, som retsforfølger personer mistænkt for krigsforbrydelser, forbrydelser mod menneskeheden og folkemord begået under Krigen i Bosnien-Hercegovina og relaterede krige og konflikter.

Tribunalet hedder på engelsk i kort form International Criminal Tribunal for the former Yugoslavia, hvoraf forkortelsen ICTY kommer. Det fulde engelske navn er The International Tribunal for the Prosecution of Persons Responsible for Serious Violations of International Humanitarian Law Committed in the Territory of the Former Yugoslavia since 1991.

Tribunalet blev oprettet af FN, som tribunalet er en del af. Det er et ad hoc tribunal, hvilket betyder, at det nedlægges når den fastlagte arbejdsopgave er fuldført. Efter planen var det i 2010.

Tribunalet beskæfter 1.200 ansatte.

Domstolen til retsforfølgelse af krigsforbrydelserne, der blev begået i Cambodja fra 1975 til 1979, den såkaldte Røde Khmer-tribunal, er oprettet med Haag-domstolen som forbillede.

Se også 
 Slobodan Milošević
 Radovan Karadžić
 Ratko Mladic
 Det Internationale Tribunal for Rwanda
 Den Internationale Straffedomstol
 Krigsforbrydelse
 Den Internationale Domstol

Eksterne henvisninger 

 Den Internationale Straffedomstol 
 Det internationale tribunal til pådømmelse af krigsforbrydelser i det tidligere Jugoslavien 
 Det Internationale Tribunal for Rwanda 

Jura
Kriminalitet
Straffeproces
Egill Ólafsson

Egill Ólafsson (født 9. februar 1953) er en islandsk skuespiller og sanger.

Udvalgt filmografi 
 1984 – Når ravnen flyver
 1988 – Ravnens skygge
 1991 – Den hvide viking
 1995 – The Viking Saga
 2005 – Beowulf & Grendel

Eksterne henvisninger 
 
 
 Egill Ólafsson 

Skuespillere fra Island
Sangere fra Island
Svaneholm slot

Svaneholm (før 1658 ) er et slot i det sydlige Skåne. Det firelængede renæssanceslot med en lille borggård i midten ligger omgivet af bøgeskove direkte ved Svaneholmssøen. Slottet er opført i 1530 på en holm af den danske rigsråd Mourids Jepsen Sparre. Voldgraven omkring slottet er nu tørlagt. 
I 1780'erne blev Svaneholm overtaget af den svenske fritænker Rutger Macklean, der som den første i Skåne gennemførte en række landboreformer, der forbedrede bøndernes livsvilkår. Han gennemførte blandt andet landsbyernes udskiftning. I dag ejes slottet af en andelsforening. 

I slottets museum findes udstillinger med interiører fra en landhandel, skånske hjem samt redskaber, tekstiler og sølv. Slottet har en restaurant. Rundt om søen findes en gammel jagtsti (Svaneholmsturen).

Eksterne henvisninger 
 
svaneholms-slott.se: Svaneholm slot – officiel hjemmeside 
Sylve Åkesson: Om Svaneholm Slot   
 Skåne länsstyrelse: Svaneholm-Stjärneholm-Skurup, hentet 6. februar 2018.
 Skåne länsstyrelse: Enskifteslandskapet kring Skurup och Svaneholm, hentet 6. februar 2018.

Slotte i Skåne
Byggnadsminnen i Skåne län
Bygninger, konstruktioner og anlæg i Skurups kommun
Bråån

Bråån er en å i det vestlige Skåne. Åen munder ud i Kävlingeån omtrent 10 km nord for Lund, umiddelbart vest for Örtofta station. 

Den passerer på sit løb bl.a. Ellinge slot, Skarhult slot og Örtofta slot.

Vandløb i Skåne
U-Bahn

U-Bahn er navnet på undergrundsbanen i flere byer i Tyskland og Østrig:
 Berlins U-Bahn
 Frankfurt U-Bahn
 Hamburg U-Bahn
 München U-Bahn
 Nürnberg U-Bahn
 Wiener U-Bahn

Se også 
 S-Bahn
Helgi Skúlason

Helgi Skúlason (4. september 1933 – 25. september 1996) var en islandsk skuespiller.

Filmografi (udvalg) 
 1984 – Når ravnen flyver
 1987 – Stifinderen
 1988 – Ravnens skyge
 1991 – Den hvide viking
 1992 – Svo á jördu sem á himni

Eksterne henvisninger 
 

Skuespillere fra Island
Hörby

Hörby (Dansk: Hørby) er et byområde med  indbyggere i det centrale Skåne og hovedby i Hörby kommun, Skåne län, Sverige. Byen udvikledes i middelalderen til en stor handelsplads.

Referencer

Eksterne henvisninger 

 Kommunens hjemmeside

Byer i Skåne län
Johannes Larsen

Johannes Larsen (født 27. december 1867 i Kerteminde, død 20. december 1961 sammesteds) var dansk maler. Faderen var købmand, og Johannes voksede op i et kunstinteresseret miljø på faderens købmandsgård i Kerteminde, hvor han havde tætte forbindelser til billedkunstnere som Hans Smidth, Theodor Philipsen samt sin morbror Christian Eckardt og onkel Johan Peter Bless.

Johannes Larsen blev som en række andre fynske malere uddannet på Zahrtmanns Skole. 

Den 4. juni 1898 blev han gift med maleren Alhed Maria Warberg (kendt som kunstner under navnet Alhed Larsen). I årene 1901-02 byggede kunstnerparret deres hjem på Møllebakken i Kerteminde. Udover at udgøre en malerisk ramme om familiens liv blev huset et kunstnerisk fristed og mødested for en lang række malere, forfattere og billedhuggere, og det var med til at sætte et markant præg på kunst- og kulturlivet i Danmark gennem en længere periode. Blandt kredsen af de mange malere, der havde forbindelse med Johannes Larsen,  kan nævnes Fritz Syberg, Peter Hansen og Sigurd Swane. Huset og de tilstødende bygninger er i dag indrettet som museum under navnet Johannes Larsen Museet.

I sommeren 1925 foretog han sammen med bl.a. Eiler Lehn Schiøler, Henning Scheel og  Finn Salomonsen en tur til Grønland for at lave illustrationer til Schiølers bogværk om Danmarks fugle.

Johannes Larsen opholdt sig ved flere lejligheder i Nymindegab og ved Fiilsø i Vestjylland. Han har udført flere malerier af fuglelivet ved Fiilsø. En del af disse værker hænger i dag på Nymindegab Museum, der er en del af Museet for Varde By og Omegn.

Han blev æresborger i Kerteminde i 1947, æresmedlem af Svendborg Amts Kunstforening, Fyens Stifts Kunstforening, Den fynske Forårsudstilling, Maribo Amts Kunstforening, Grafisk Kunstnersamfund, Danske Bladtegnere, Museumsforeningen for Kerteminde og Omegn, Jagtselskabet Fiilsø og Dansk Havjagtforening, var medlem af bestyrelsen for Faaborg Museum, formand for bestyrelsen for museet i Kerteminde samt medlem af det kgl. svenske Kunstakademi i Stockholm. Tildelt Thorvaldsen Medaillen i 1941 og Winkel og Magnussens Æreslegat i 1953.

Se også 
 Johannes Larsen (dokumentarfilm), en dokumentafilm fra 1947
 Johannes Larsen (film), en dokumentafilm fra 1957

Eksterne kilder/henvisninger 
 

 Johannes Larsen, biografi – fra Weilbachs Kunstnerleksikon
 Johannes Larsen , biografi – fra kunstonline.dk
 Johannes Larsen Museet
 Kraks Blå Bog 1957
 Erland Porsmose, Johannes Larsen, Gyldendal, 1999. .
 Aage Marcus, Maleren Johannes Larsen – en mindebog, Gyldendal, 1962.

Referencer 

Malere fra Danmark
Personer fra Kerteminde
Landskabsmalere
Dyremalere
Personer i Kraks Blå Bog (afdøde)
Personer i Dansk Biografisk Leksikon
Modtagere af Thorvaldsen Medaillen
Danskere i 1800-tallet
Danskere i 1900-tallet
Medlemmer af Kungliga Akademien för de fria konsterna
Krigen i Bosnien-Hercegovina

Krigen i Bosnien-Hercegovina (også kaldet Krigen i Bosnien) var en international væbnet konflikt, der foregik mellem april 1992 og december 1995. Krigen var en del af Krigene i Jugoslavien og havde adskillige deltagere. Den Internationale Domstol fastslog senere, at konflikten var mellem Bosnien, Jugoslavien (senere Serbien og Montenegro) og Kroatien.

Borgerkrigen i ex-Jugoslavien 1991-1995 ifølge UNPROFOR 
Krigene i Jugoslavien udbrød i 1991, da Slovenien og Kroatien erklærede sig uafhængige af det serbisk dominerede Jugoslavien. Den jugoslaviske hær blev sat ind i Slovenien og i Kroatien, hvilket ledte til væbnet konflik i disse lande. 

Kroatien lavede som optakt en folkeafstemning, der gav flertal for en løsrivelse, med undtagelse af Krajina-området, der lå i den sydlige del af delstaten Kroatien, men husede omkring 90% serbere af befolkning, der ønskede at blive i sammenslutningen i Jugoslavien. Ved løsrivelsen gjorde Krajina-serberne derfor oprør og besatte Krajina-området. Efterfølgende spredte borgerkrigen sig til resten af Jugoslavien.

En stor del af den kroatiske befolkning i Krajina-området blev fordrevet under denne opstand. I 1992 blev FN-styrker indsat til at varetage freden i en stor del af Krajina-området, med undtagelse af de såkaldte Pink Zones, hvor der stadig var kampe.

I 1993 lavede den kroatiske hær et prøveangreb mod Krajina-området og efterfølgende i 1995 kom det egentlige angreb, der havde som mål at erobre Krajina, hvilket blev gennemført. I den forbindelse blev en meget stor del af serberne fordrevet fra Krajina. Krigen sluttede principielt dette år, som følge den kroatiske erobring af Krajina, men fortsatte som optøjer i blandt andet Kosovo, hvortil Krajina-serberne blev sendt.

Se også 
 Det internationale tribunal til pådømmelse af krigsforbrydelser i det tidligere Jugoslavien
 Slobodan Milošević
 Radovan Karadžić
 Ratko Mladic

Eksterne henvisninger 

 unprofor.dk: Borgerkrigen i ex-Jugoslavien

Bosnien-Hercegovina
Bosnien-Hercegovina, Krigen i
Bosnien-Hercegovinas historie
Danmark i 1990'erne
Jeffrey Wigand

Jeffrey Wigand født 17. december 1942 i New York, er en amerikansk kemiker og whistleblower.

Efter i 1993 at være blevet fyret fra en ledende forskerstilling i tobaksfirmaet Brown and Williamson blev han kontaktet af TV-selskabet CBS' journalist Lowell Bergman, som for det estimerede program 60 Minutes ville skabe et indslag, der var kritisk overfor den amerikanske tobaksindustris benægtelser af, at deres produkter var vanedannende.

Med store omkostninger for sit privatliv vidnede Wigand for retten i staten Mississippi, som kæmpede for at få tobaksindustrien til at kompensere delstaten for dens stigende sundhedsudgifter, der havde relation til følgerne af rygning.

Retssagen og dens konsekvenser er beskrevet i Michael Manns film "The Insider" fra 1999, hvor Russel Crowe spiller Wigand og Al Pacino Lowell Bergman.

Eksterne henvisninger 
 Jeffrey Wigands hjemmeside

Kemikere fra USA
Personer fra New York City
Kävlinge

Kävlinge er en by med  indbyggere og hovedby i Kävlinge kommune. Byen ligger i Skåne län, Sverige.

Kävlinge har længe været et vigtigt jernbaneknudepunkt. Den første jernbane mellem Arlöv, Teckomatorp og Billesholm blev åbnet i 1886. Samme år indviedes strækningen mod Lund (Sverige), som en del af Lund-Trelleborg jernbanen. I 1893 byggedes linjen mod Landskrona (Landskrona-Kävlinge jernbane - LaKJ). I 1906 blev der først bygget spor til Sjöbo og året efter til Barsebäckshamn. I 1950'erne begyndte jernbanerne til Sjöbo og Barsebäck at være urentable, og blev til sidst lukket. Der er i dag pendlertog med Pågatåg og Öresundståg mod Lund, Landskrona og Teckomatorp.

I april 1996 afsporede et godstog med ammoniak i Kävlinge. Omkring 9000 mennesker blev evakueret ved den største evakuering i Sverige i moderne tid.

Byen er vokset sammen med Furulund og det samlede byområde har omkring 13.000 indbyggere. Vest for Kävlinge by munder Kävlingeån ud i Øresund. Kävlinge kommune har tre 18-hullers golfbaner. Den mest berømte af banerne er Barsebäck Golf & Country Club, hvor blandt andet Scandinavian Masters er blevet spillet.

Kilder

Eksterne henvisninger 

 Kommunens hjemmeside
Peter Velits

Peter Velits (født 21. februar 1985) er en slovakisk professionel landevejsrytter, som kører for det belgiske ProTour-hold . Hans Bror Martin Velits kører ligeledes også for det belgiske ProTour-hold .

Hans største sejr kom da han vandt guld ved U23-klassens VM i landevejscykling i 2007

Eksterne henvisninger 

Mandlige cykelryttere fra Slovakiet
Personer fra Bratislava
Stormalmø

Stormalmø (svensk: Stormalmö) er en metropolregion i det sydvestlige Skåne. Største by er Malmø. Stormalmø indgår i Øresundsregionen.
 
I EUs 15 medlemslande findes der ifølge Eurostat 196 metropolregioner. Målt på befolkningsstørrelse indtager Stormalmø en 93. plads blandt disse regioner. Hvis Hovedstadsregionen omkring København og Stormalmø var fuldt integrerede til én funktionel region, ville Øresundsregionen indtage en 17. plads.

Se også 
Øresundsregionen
Storkøbenhavn

Referencer 

Malmø

en:List of metropolitan areas in Sweden#Metropolitan Malmö
Ellendale

Ellendale er en amerikansk by og administrativt centrum for det amerikanske county Dickey County i staten North Dakota. I 2000 havde byen et indbyggertal på 1.559.

Byer i North Dakota
Team Wiesenhof-Felt

Team Wiesenhof-Felt var et Kontinental Tour-hold baseret i Tyskland. Holdet modtog også invitationer til enkelte ProTour-løb, som et "wild card". Holdet blev ledet af Raphael Schweda med assistance fra sportsdirektørene Hahn Jochen, Markus Schleicher og Jens Heppner.

2007

Rytterne

Eksterne links 
 Officielle hjemmeside  (tysk)

Ophørte cykelhold fra Tyskland
Etableret i 2006
Ophørt i 2007
Malmö Airport

Malmø Lufthavn eller Sturup Lufthavn (IATA: MMX, ICAO: ESMS) er en lufthavn i Svedala Kommune i Skåne. Lufthavnen ligger cirka 28 km fra Malmø, 26 km fra Lund og 55 km fra det centrale København. 

Sturup Lufthavn blev indviet den 3. december 1972, hvor den afløste Malmøs tidligere lufthavn, Bulltofta

Flyselskaber 
Air Leap
Braathens Regional Airlines
Eurowings
Ryanair
SAS
Wizz Air

Destinationer

Indenrigs 
Stockholm-Arlanda (Ryanair, SAS)
Stockholm-Bromma (Air Leap, Braathens Regional Airlines)
Sälen-Trysil (Braathens Regional Airlines)
Visby (Braathens Regional Airlines)
Åre-Östersund (SAS)

Europa 
Banja Luka (Wizz Air)
Belgrad (Wizz Air)
Budapest (Wizz Air)
Bukarest (Wixx Air)
Cluj-Napoca (Wizz Air)
Gdansk (Wizz Air)
Krakow (Ryanair)
Nis (Wizz Air)
Ohrid (Wizz Air)
Pristina (Eurowings)
Sarajevo (Wizz Air)
Skopje (Wizz Air)
Tirana (Wizz Air)
Warsawa (Wizz Air)
Zagreb (Ryanair)

Se også 
 Københavns Lufthavn

Eksterne henvisninger 
 Malmö Airport 

Lufthavne i Sverige
Airport
Erling Kagge

Erling Kagge (født 15. januar 1963) er en norsk advokat, forlagsdirektør, forfatter, polarforsker og eventyrer. 

Erling Kagge er i dag forlagsdirektør i Kagge Forlag.

Sammen med Børge Ousland blev de i 1990 de første som nåede Nordpolen uden assistance udefra. I 1992–93 gik Kagge, som den første, alene til Sydpolen. Turen skildrer han i bogen Alene til Sydpolen (1993). I 1994 besteg han Mount Everest og blev dermed den første i historien til at nå jordens "tre poler".

Eksterne kilder/henvisninger 
 Adventurestats.com 
 Thepoles.com 
 Interview 

Opdagelsesrejsende fra Norge
Polarforskere fra Norge
Eventyrere
Klatrere, der har besteget Mount Everest
Personer fra Oslo
Flosi Ólafsson

Flosi Ólafsson (født 27. oktober 1929 i Reykjavík, død 24 oktober 2009) var en islandsk skuespiller.

Filmografi 
 1984 – Når ravnen flyver
 1988 – Ravnens skyge

Eksterne henvisninger 
 
 Flosi Ólafsson 

Skuespillere fra Island
Personer fra Reykjavik
Skurup

Skurup er en by med cirka 7.000 indbyggere i det sydlige Skåne. Den er hovedby i Skurups kommun, Skåne län, Sverige.

Det fleste huse i byen er enfamiliehuse, men der er også flerfamiliehuse med op til 3 etager. Der er fire folkeskoler og skoler med journalistuddannelse og landbrugsskole.

Byen ligger ved jernbanen mellem Malmø og Ystad, og der er også direkte togforbindelse til København, idet færgetoget til Ystad standser i Skurup. Malmøs internationale lufthavn i Sturup ligger 15 min. fra Skurup i bil.

Kommunens byvåben er ganske nyt. Det er inspireret af et træ på Zimmermans høj, som er meget iøjnefalde lige ved frakørslen til byen fra landevejen, E65. Desuden symboliseres de tre bronzealderhøje, Vermunds høje, som har givet navn til landsbyerne Östra- og Västra Vemmenhög.

Byens vartegn er en tamgås med den forvandlede bondedreng Nils Holgersen på ryggen. Ifølge Selma Lagerlöfs roman Nils Holgersens forunderlige rejse gennem Sverige fra 1906 kom han fra en gård i Västra Vemmenhög sogn syd for Skurup.

Historie 
Skurup Kirke er fra 1100-tallet. Nordvest for byen ligger Svaneholm Slot fra 1530; her lå tidligere en middelalderborg. De følgende år var byen underlagt godsejeren. I 1790-erne gennemførtes udflytningen af gårdene. Jernbanen mellem Malmø og Ystad – også kaldet Grevebanen – åbnedes i 1874, og byen udviklede sig herefter hurtigt. Erhvervslivet udviklede sig med teglværk, mejeri og fabrikation af landbrugsredskaber. Skurup fik köpingrettigheder i 1914.

Egnen 
Landskabet omkring Skurup er præget af Romeleåsen mod nord, den flade kystslette Søndersletten mod syd, og det blødt bakkede agerland mellem åsen og sletten.

I området er der to store søer: Svaneholm Sø (svensk: Svaneholmssjön) og Næsbyholm Sø (svensk: Näsbyholmssjön).

Næsbyholm Sø var oprindeligt den næststørste sø i det sydlige Skåne. Omkring 1860 blev den næsten tørlagt og udlagt som landbrugsland. I 2004 blev søen reetableret med en tiendedel af det oprindelige areal.

Venskabsbyer 
Skurup har to venskabsbyer:
 Maszlow, Polen
 Franzburg/Richtenberg, Tyskland

Stenkastning efter biler 
I perioden april - juni 2021 kom Skurup i fokus efter et stort antal stenkast efter biler, der kørte ad E65 forbi Skurup. Af ukendte årsager, med få undtagelser, blev danske bilister udsat for stenkast på deres rejse til eller fra Ystad, hvor færgen til Bornholm sejler. Begivenhederne fik stor medieopmærksomhed og var også oppe på politisk niveau i både Danmark og Sverige. Politiet indsatte store ressourcer i juni 2021 og formåede i løbet af denne periode at stoppe angrebene fuldstændigt; men den 13. juli kom en ny politirapport om en  dansk bilist, der lige vest for Skurup blev ramt af en sten i forruden, hvilket var den 100. registrering i træk siden 3. april 2021.

Referencer

Eksterne henvisninger 

 Skurup Kommune

Byer i Skurups kommun
Svalöv

Svalöv (på dansk: Svalev ) er med  indbyggere hovedby i Svalöv/Svalev kommune i Skåne län, Sverige. Svalövsbäcken løber gennem byen.

I kommunen ligger Knudstrup Borg, hvor Tycho Brahe blev født.

Venskabsbyer 
 Kėdainiai, Litauen
 Kalundborg, Danmark

Referencer

Ekesterne henvisninger
 Svalöv Kommune

Byer i Svalövs kommun
UCI World Cup

UCI World Cup i landevejscykling var en årlig konkurrence som bestod af 10 endagsløb. Der blev kåret en individuel vinder og en holdvinder. Paolo Bettini er den mest vindende i UCI World Cup med sine tre sejre på træk i 2002, 2003 og i 2004.
Konkurrencen blev afviklet efter 2004-sæsonen efter 16 sæsoner, og blev erstattet af UCI ProTour.

Løb i UCI World Cup 
 Forår – fra midten af marts til slutningen af april
  Milano-Sanremo
  Flandern Rundt
  Paris-Roubaix
  Amstel Gold Race
  Liège-Bastogne-Liège

 Sensommer/efterår – fra begyndelsen af august til midten af oktober
  HEW-Cyclassics
  Clasica San Sebastian
  Züri-Metzgete
  Paris-Tours
  Giro di Lombardia

Vindere 

 
Etableret i 1989
Ophørt i 2004
Svedala

Svedala (, historisk: Suedalle) er et byområde med cirka 9.500 indbyggere i det sydlige Skåne og hovedby i Svedala kommun, Skåne Län, Sverige. Svedala ligger i den skånske sletteregion, men der findes også store bøge- og egeskove omkring byen.

Eksterne henvisninger 

Svedala Kommune
UCI World Cup for kvinder

UCI World Cup for kvinder var en årlig konkurrence som bestod af 6 til 12 enkeltløb.I 2016 blev det erstattet af UCI Women's World Tour.

Vindere

Referencer